armvectores/hy_wikipedia_2023 huggingface dataset:
Կիրիլ Կովալջի

Կիրիլ Կովալջի (ռուս.՝ Кири́лл Влади́мирович Ковальджи́, մարտի 14, 1930(1930-03-14), Kamianske, Cetatea-Albă County, Ռումինիայի թագավորություն - ապրիլի 10, 2017(2017-04-10), Մոսկվա, Ռուսաստան), ռուս բանաստեղծ, արձակագիր, գրական քննադատ, թարգմանիչ։ ՌԴ մշակույթի վաստակավոր գործիչ (2006)։
Ծնվել է Օդեսայի մարզի (Ուկրաինա) բեսարաբական գյուղում, բուլղարա-հայկական ընտանիքում։ 1954 թվականին ավարտել է Մոսկվայի Գորկու անվան գրականության ինստիտուտը։ Աշխատել է որպես լրագրող, ԽՍՀՄ գրողների միության խորհրդատու, արտասահմանյան լեզուներով հրատարակվող «Խորհրդային գրականություն» ամսագրի փոխխմբագիր և այլ գրական-հրատարակչական հաստատություններում։
2013 թվականից «Կոլցո Ա» ամսագրի գլխավոր խմբագիրն էր։ Մոսկվայի գրողների միության քարտուղարն էր 1992 թվականից։ Ռուսական ՊԷՆ-ակումբի անդամ էր։ Ապրել է Մոսկվայում։


== Կիրիլ Կովալջին հայերեն ==
«Ես քեզ թևեր կպարգևեմ, Իկար...»; «Կոնծած պոետը...»; Ծննդատուն; «Քուն մտնելով...»; «Նրա մարմնից հոգին....»; «Ուզում եմ մի անգամ էլ հանդիպել քեզ...»; «Ժամանակի հետ սերն անցնում է...»; «Պայթյունը բնաջնջում է...»; Հերետիկոսական; «Աստված ծաղիկ է ստեղծել...»; «Այն ո՞վ է այնտեղ սև արկղով...»; «Շահիդին անեկդոտ պատմիր...»; «Քուրմը այնպիսի վստահությամբ է ճառում...»; «Փոքրիկ հյուլեն...»; «Մայրս որովայնից ինձ դուրս մղեց...»; Խաչ; «Բաբա Յագան երբեք աղջիկ չի եղել...»; «Գեղեցկությունը կփրկի՞ աշխարհը...»; Դոստոևսկին՝ բոլոր անկյուններից...; «Մի գերմանացի զինվոր...»; «Տան առաջ բարդին է ձգվել։ Ասացի նրան...»; Երկու Ռուսաստան; «20-րդ դարի պարագլուխները...»; «Ես ուշիմ ու խելոք տղա էի - նկատել եմ...»; Քրթմնջյուն; «Չընթերցված բառը...»; Ինձ վիրահատել են։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 155-167։ Թարգմ.՝ Հրանտ Ալեքսանյան։


== Ծանոթագրություններ ==
Ստոյկա (գյուղ, Ուստ-Ալդանսկի ուլուս)

Ստոյկա (ռուս.՝ Стойка), գյուղ Ռուսաստանի Սախա-Յակուտիայի հանրապետության Ուստ-Ալդանսկի ուլուսի կազմում։
Բնակչությունը 2010 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զմեևո (գյուղ, Ուլյանովսկի շրջան)

Անվան այլ կիրառումների համար տե՛ս՝ Զմեևո (այլ կիրառումներ)Զմեևո (ուկրաիներեն՝ Змійове), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Զմեևո գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմկա

Թոմկա, գյուղակ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտ գյուղաքաղաքից 33 կմ հյուսիս-արևմուտք՝ Արածանիի աջ վտակ Կերմալիի օժանդակ Կար գերտակի վերին հոսանքի տեղամասում՝ լեռնային տարածքում։


== Բնակչություն ==
XX դարի սկզբին ուներ 8 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նիգվզնարա

Նիգվզնարա (վրաց.՝ ნიგვზნარა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Մոռենի եղևնուտային

Մոռենի եղևնուտային (լատ.՝ Rubus piceetorum), վարդազգիների ընտանիքի, մոռենի ցեղի բույս։ 


== Նկարագրություն ==
Ցածրաաճ թոսի է, մինչև 0,6 մ բարձրությամբ։ Տարեկան ընձյուղները գրեթե սողացող են, մուգ կանաչ, հնգանկյուն, փշերը դեղին են, բարակ, խառնված բազմաթիվ գեղձավոր մազմզուկների հետ։ Տերևները խոշոր են, եռաբաժան, երբեմն հնգաբաժան, վերևից կանաչ, մերկ, ներքևից պատված մոխրաթաղիքանման աղվամազով, տերևիկների երկարությունը հասնում է մինչև 12 սմ-ի և լայնությունը՝ 9 սմ-ի, ձվաձև, սրածայր, ծայրային տերևիկը երկար կոթունավոր։ Պտղաբերող շիվերի վրա տերևները եռաբաժան են, երկու անգամ ավելի փոքր վեգետատիվ ճյուղերի տերևներից։ Ծաղկաբույլերը նոսր են, սակավածաղիկ։ Բաժակաթերթիկները արտաքին կողմից թաղիքամազմզուկապատ են։ Պսակաթերթիկները սպիտակ են։ Պտուղները հասունանում են ամռանը։


== Տարածվածություն ==
Տարածված է Կովկասում, (Հարավ-արևմտյան, Կենտրոնական և Հարավային Կովկաս); Հայաստանի պայմաններում հանդիպում է Զանգեզուրում, միջին լեռնային գոտում, կաղնեբոխային անտառներում։ Խիստ սահմանափակ տարածում ունի։


== Ծանոթագրություններ ==
Կաղնի երկարակոթուն

Կաղնի երկարակոթուն (լատ.՝ Quercus longipes Stev), հաճարազգիների ընտանիքի, կաղնի ցեղի բույս։


== Նկարագրություն ==
Տերևաթափ ծառեր են՝ 15-20 մ բարձրությամբ և մինչև 1 մ բնի տրամագծով։ Ընձյուղները սկզբնական շրջանում ծածկված են աղվամազով և ունեն մոխրադարչնավուն գունավորում։ Բողբոջները օվալաձև են, 3-4 մմ երկարությամբ։ Տերևակորությունների երկարությունը հասնում է 5-15 մմ-ի։ Տերևները ամուր են, գրեթե
կաշվեկերպ, վերևի կողմից կանաչ են, անփայլ, մերկ, ներքևից ավելի բաց գույնի, խիտ, նուրբ մազմզուկապատ, ընդ որում մազմզուկները ջղերի երկարությամբ ավելի խոշոր են, սրտաձև կամ լայն սեպաձև հիմքով, գագաթին կարճ բութ բլթակով, յուրաքանչյուր կողմից 3-4 կարճ, անհավասար ձևի և մեծության բութ բլթակներով։ Երբեմն դրանք երկար են ու նեղ, յուրաքանչյուր կողմում 5-6 հատ։ Պտղակիրը հաստ է, 3-7 սմ երկարությամբ և իր վրա կրում է 1-3 կաղիններ։ Պտղագավաթը ունի մինչև 1,5 սմ բարձրություն և 1,5-2 սմ տրամագիծ, հաստ է, խոր-թասանման, բավականին խոշոր թեփուկներով, որոնք դասավորված են կանոնավոր շարքերով, ուժեղ կերպով արտափքված են, ծածկված խիտ աղվամազով, լայն-եռանկյուն են կամ կլորավուն։ Կաղինները նեղ գլանաձև են, 3-5 սմ երկարությամբ։


== Տարածվածություն ==
Բնական պայմաններում տարածված է Կովկասում (Արևելյան Անդրկովկասում, Քուռ գետի և նրա վտակների երկարությամբ)։ Հովտային անտառներ է առաջացնում գետային դարավանդներում, գետամերձ ողողվող գոտուց բարձր։ Հայկաստանի տարածքում հանդիպում է Իջևանի և Նոյեմբերյանի շրջաններում և հազվադեպ Զանգեզուրում, որտեղ աճում է ստորին լեռնային գոտում, գետափերին, ալուվիալ հողերի վրա։ Բավականին երաշտադիմացկուն և ցրտադիմացկուն տեսակ է։


== Կիրառություն ==
Մշակության մեջ հայտնի չէ։ Էկոլոգիական խումբը՝ VIII: Մշակության հավանական շրջանները 3, 8-14, 17-32։


== Ծանոթագրություններ ==
Ամանդինե

Ամանդինե (Amandine), ռումինական շոկոլադե տորթ բիսկվիտ՝ նուշի կրեմով։ Անունը ծագել է ֆրանսիական ամոնդ (amande) նուշի տեսակից։ Տորթի խմորը պատրաստվում է նուշից, որի վրա լցվում է հաղարջի օշարակ, այնուհետև՝ ծիրանի մարմելադ։ Տորթը պատվում է գլազուրով և զարդարվում է շաքարապատված կեռասներով։
Օրի Օկոլո

Օրի Օկոլո (անգլ.՝ Ory Okolloh Mwangi, 1977, Քենիա), քենիացի համացանցային ակտիվիստ, իրավաբան, բլոգեր։ Օմիդյար ցանցի ներդրումների բաժնի ղեկավար։ Եղել է Աֆրիկայում Google կայքի կառավարչական մենջերը։


== Կենսագրություն ==
Օկոլոն ծնվել է աղքատ ընտանիքում։ Օկոլոյի հայրը մահացել է 1999 թվականին ՁԻԱՀ-ից։ Սովորել է տարրական դպրոցում, այնուհետև ավարտել է Փիթսբուրգի համալսարանի քաղաքագիտության բաժինը, 2005 թվականին՝ Հարվարդի համալսարանի իրավաբանական ֆակուլտետը։ Համարվում է Աֆրիկայի ազդեցիկ կանանցից մեկը։ 2006 թվականին եղել է Քենիայի խոհրդարանի Mzalendo մոնիտորինգի կայքի համահիմնադիրներից մեկը։ Կայքի ներդրմամբ և գործարկմամբ բարձրացել է կառավարության հաշվետվողականությունը՝ պարբերաբար գրանցելով օրինագծերը, ելույթները։
2007 թվականին Քենիայի վիճարկելի նախագահական ընտրություններից հետո, Օրին օգնեց ստեղծելու Ushahidi («Ականատես») կայքը, որի միջոցով հավաքվեց և գրանցվեց ականատեսների բռնության վկայությունների օրինակները տեքստային հաղորդագրությունների և Google Maps-ի միջոցով։ Դրանից հետո տեխնոլոգիան սկսեց կիրառվել այլ նպատակներով (այդ թվում ընտրությունների մոնիտորինգ, դեղերի մատչելիություն), ինչպես նաև կիրառվեց այլ երկրներում։
Օկոլոն ունի անձնական Kenyan Pundit բլոգը, որը ներկայացվել է Global Voices Online-ում։
Ոչպես իրավախորհրդատու աշխատել է տարբեր հասարակական և միջազգային կազմակերպություններում, ինչպիսիք են Covington and Burling, Մարդու իրավունքների Քենիայի ազգային հանձնաժողովը, Համաշխարհային բանկը։
Օկոլոն նշանակվել է Թոմսոն Ռոյթերս հիմնադիրների խորհրդի անդամ։


== Անձնական կյանք ==
Բնակվում է Յոհանեսբուրգում՝ ամուսնու և երեք երեխաների հետ։


== Ծանոթագրություններ ==


== Արտաքին հղումներ ==
Kenyan Pundit
Ushahidi
Mzalendo
Պավել Ալեքսանդրով (արդյունաբերող)

Անվան այլ կիրառումների համար տե՛ս՝ Պավել Ալեքսանդրով (այլ կիրառումներ)Պավել Մատվեևիչ Ակեքսանդրով (ռուս.՝ Павел Матвеевич Александров, դեկտեմբերի 9 (20), 1791 - մարտի 13 (25), 1859, Մոսկվա, Ռուսական կայսրություն), ռուս արդյունաբերող և բարեգործ։ Մոսկվայի առաջին գիլդիայի վաճառական (1818), ժառանգական պատվավոր քաղաքացի։ Առևտրի խորհրդական (1838)։


== Կենսագրություն ==
1822-1850 թվականներին կալվածատիրուհի Վարվառա Ռյաբինինայից՝ Անդրեյ Ռյաբինինի կնոջից վարձակալել է նախկին Բրինի երկաթուղային գործարանի շենքը (Կալուգայի նահանգի Ժիզդրայի գավառ)։ Այնտեղ նա կազմակերպել է մահուդի գործարան, որը 1840-ական թվականներին եղել է Ռուսական կայսրության խոշորագույն գործարանը և արտադրել 1,3 մլն ռուբլու արտադրանք արծաթով՝ ունենալով 1300 աշխատող։ Մահուդի մեծ մասն արտահանվել է Չինաստան, և Բրինի ֆաբրիկան ապահովել է ռուսական մահուդի ամբողջ արտահանման մեկ երրորդը։
Ալեքսանդրովի ֆաբրիկայում աշխատել է գյուտարար Գ. Նեստերովը, որը մշակել է մանածագործական հաստոցներ, որոնք այդ ժամանակ չեն ունեցել իրենց հավասարը Եվրոպայում։
Ալեքսանդրովը հայտնի է իր կատարած բարեգործությամբ։ Նա ավելի քան 400 000 ռուբլի է նվիրաբերել Նիկոլո-Ուգրեշսկի վանքին և 1853 թվականին նրա համար առանձնատուն է գնել Մոսկվայում՝ որպես հանրակացարան օգտագործելու համար։ Դրա շնորհիվ վանքը հաստիքային համալիրից վերանվանվել է հանրակացարանայինի։
Ալեքսանդրովը նվիրաբերել է 200 հազար ռուբլի արծաթով Ժիզդրայի գավառի Բրին գյուղում Կերպարանափոխում տաճարի կառուցման համար (1846) և վարձել իտալացի ճարտարապետների։
Կինը՝ Մարիա Գրիգորինան։ Երեխաներ չեն ունեցել։
Թաղված է Նիկոլո-Ուգրեշյան վանքում՝ Մատթեոսի և Պարասկևայի եկեղեցու դամբարանում, որը կառուցվել է նրա միջոցներով։


== Ծանոթագրություններ ==


== Աղբյուրներ ==
Материалы для географии и статистики России : Калужская губерния, Том 19,Часть 1
Адрес-календарь Калужской губернии на 1871 год.
Угреша. Страницы истории. Елена Егорова,Инесса Антонова
Благотворительность московских предпринимателей: 1860—1914. Галина Николаевна Ульянова Мосгорархив, 1999 — Всего страниц: 510
Տուտկա

Տուտկա (ռուս.՝ Тутка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոստրոմ գետի աջ ափում՝ 205 կմ հեռավորության վրա։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011956
Հիդրոլոգիական ուսումնասիրությունների կոդը - 110001195
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջրահավաք ավազան

Գետի ավազան, ջրբաժան գծով սահմանափակված ցամաքի հատված, որի ջրհոսքերը հավաքվում են առանձին գոտում կամ գետային ցանցում։ Ընդգրկում է գետի մակերեսային և ստորերկրյա ջրահավաքները։ Վերջինիս սահմանները դժվար է որոշել, այդ իսկ պատճառով գետի ավազանի մակերեսը ընդունված է համարել մակերեսային ջրահավաքը։ Հիմնականում բնութագրվում է տարածությամբ, մակերեսի ուղղաձիգ գոտիների բաշխմամբ, լայնությամբ, երկարությամբ, միջին բարձրությամբ և թեքությամբ։
Բուլվանի

Բուլվանի (վրաց.՝ ბულვანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Աբաշայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։


== Ծանոթագրություններ ==
Կանիսկիո

Կանիսկիո (իտալերեն՝ Canischio), կոմունա Իտալիայի Պիեմոնտ մարզի Թուրին գավառում։
Բնակչությունը՝ 274 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Տարածքը՝ 11 կմ²։ Փոստային ինդեքս՝ 10080։ Հեռախոսային կոդ՝ 0124։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
http://www.comunedicanischio.it/ Archived 2006-08-08 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լովրո Բիզյակ

Լովրո Բիզյակ (սլովեն.՝ Lovro Bizjak, նոյեմբերի 12, 1993(1993-11-12), Շմարտնո օբ Պակի, Սլովենիա), սլովենացի ֆուտբոլիստ, Մոլդովայի «Շերիֆի» և Սլովենիայի ազգային հավաքականի հարձակվող։


== Կարիերա ==
Լովրո Բիզյակը «Շմարտնո 1928» ֆուտբոլային ակումբի սան է, 2011/12 մրցաշրջանում նորամուտն է նշել այդ ակումբի մեծահասակների թիմում, որը հանդես էր գալիս Սլովենիայի առաջնության երկրորդ լիգայում։
Ֆուտբոլիստն իր կարիերայի սկզբում խաղացել է նաև ցածր դիվիզիոնների թիմերում՝ սլովենական «Կովինարում» և «Ալյումինիում», ինչպես նաև ավստրիական «Վիլդոնում»։
2016/17 մրցաշրջանում «Ալյումինիի» կազմում նա իր նորամուտն է նշել Սլովենիայի առաջին լիգայում։
2017 թվականից խաղացել է Սլովենիայի առաջնությունում հանդես եկող «Դոմժալե» ակումբում, անցկացրել 36 հանդիպում և խփել 13 գոլ։
2018 թվականի օգոստոսին Բիզյակը տեղափոխվել է ռուսական «Ուֆա»։ Թիմի ղեկավարությունը նրան նկատել էր Եվրոպայի լիգայի «Դոմժալեի» դեմ խաղերի ժամանակ։ Նա իր նորամուտը Ռուսաստանի Պրեմիեր լիգայում նշել է 4-րդ տուրի Մոսկվայի «Դինամոյի» դեմ խաղում (0-3)։ Նոյեմբերի 11-ին նա իր անդրանիկ գոլն է խփել «Ուֆայի» կազմում՝ գրավելով «Սպարտակի» դարպասը (2-0)։
2021 թվականի հունվարի 15-ին, կողմերի փոխադարձ համաձայնությամբ, ֆուտբոլիստի և ակումբի միջև պայմանագիրը խզվել է։ Հունվարի վերջին Բիզյակը պայմանագիր է կնքել Տիրասպոլի «Շերիֆի» հետ։ Փետրվարի 24-ին նա 22-րդ տուրի «Զիմբրուի» դեմ խաղում խփել է առաջին գոլը «Շերիֆի» կազմում։


== Կարիերա ազգային հավաքականում ==
2020 թվականի հոկտեմբերի 14-ին Բիզյակն իր նորամուտն է նշել Սլովենիայի ազգային հավաքականում՝ փոխարինման դուրս գալով 77-րդ րոպեին Մոլդովայի հետ Ազգերի լիգայի խաղում։


=== Խաղեր և գոլեր ազգային հավաքականում ===
2020 թվականի նոյեմբերի 17-ի դրությամբ։

Ընդամենը՝ 1 հանդիպում / 0 գոլ, 1 հաղթանակ, 0 ոչ-ոքի, 0 պարտություն։


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Պրոֆիլը footballdatabase.eu-ում
Զորկի (գյուղ, Ռոսլավլսկի շրջան)

Զորկի (ռուս.՝ Зорьки), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոժաևկա (Տարասովսկի շրջան)

Մոժաևկա (ռուս.՝ Можаевка), գյուղ Ռուսաստանի Ռոստովի մարզի Տարասովսկի շրջանում։ Վոյկովսկի գյուղական համայնքի վարչական կենտրոնն է։
Լուկա Հեննի

Լուկա Հեննի (գերմ.՝ Luca Hänni, հոկտեմբերի 8, 1994(1994-10-08), Բեռն, Շվեյցարիա, շվեյցարացի երգիչ։ Գերմանական «Գերմանիան փնտրում է սուպերաստղի» (2012) հեռուստաշոուի 9-րդ եթերաշրջանի հաղթողը։ 2019 թվականին ներկայացրել է իր երկիրը Թել Ավիվում կայացած Եվրատեսիլ 2019-ին, որտեղ «She Got Me» երգով գրավեց 4-րդ տեղը։


== Կենսագրություն ==
Ծնվել է Շվեյցարիայի Բեռն քաղաքում 1994 թվականի հոկտեմբերի 8-ին։
9 տարեկանում արդեն նվագում էր կիթառ և դաշնամուր։ Տարիների ընթացքում սովորել է նվագել ինքնուրույն։
Ժամանակի ընթացքում նրա հետաքրքրությունն առ երաժշտությունը չմարեց և ընտրելով որմնադիրի մասնագիտությունը՝ Լուկան, այնուամենայնիվ, որոշեց նվիրվել երաժշտությանը։
Թողնելով ուսումը՝ որոշեց մասնակցել տաղանդների «Գերմանիան փնտրում է սուպերաստղի» մրցույթին («Ամերիկյան կուռք» մրցույթի գերմանական տարբերակը)։ Մասնակցեց 2012 թվականին և հաղթեց՝ ստանալով 500 000 եվրո մրցանակ և պայմանագիր Universal Music-ի հետ։
Այսպես սկսվեց նրա մասնագիտական կարիերան։ Լուկայի առաջին երգը՝ «Don't Think About Me» (հեղինակ և պրոդյուսեր Դիտեր Բոլեն), Գերմանիայում, Ավստիայում և Շվեյցարիայոմ զբաղեցրեց 1-ին հորիզոնականը։
«Եվրատեսիլ 2017» մրցույթում հայտարարել է Շվեյցարիայի մասնագիտական ժյուրիի ձայների արդյունքները։
2017 թվականին մասնակցեց գերմանական Dance Dance Dance հեռուստատեսային մրցույթին (RTL հեռուստաալիք)։


== Ծանոթագրություններ ==
Գովազդ տիեզերքում

Գովազդ տիեզերքում, Երկրի վրա արտադրված տարբեր ապրանքների գովազդն արտաքին տիեզերքում, որն իրականացվում է տարբեր տեխնիկական միջոցների, առավել հաճախ՝ արբանյակների միջոցով։


== Պատմություն ==
Գովազդ տիեզերքում։
1985 թվականին «Pepsi»-ն գովազդային նպատակներով ապրանքներ է առաքել Space Shuttle-ով։
Ճապոնական «Tokyo Broadcasting System» (TBS) հեռուստաընկերության տարբերանշանի տեսքով գովազդը խորհրդային տիեզերանավի վրա հայտնվել է 1990 թվականին։
1996 թվականին «Coca-Cola»-ն և «Pepsi»-ն կրկին գովազդել են իրենց արտադրանքը՝ այն տիեզերանավով տիեզերք ուղարկելով։
1997 թվականի օգոստոսին «Tnuva Milk»-ը իսրայելական «Tnuva» ընկերության կողմից դարձել է առաջին ապրանքը, որը գովազդել է ընկերությունը տիեզերքում (փաստը գրանցվել է Գինեսի ռեկորդների գրքում)։ Տիեզերագնաց Վասիլի Ցիբլիևը մի շիշ կաթ է խմել «Միր» տիեզերակայանում։ Գովազդային հոլովակը նկարահանվել և ցուցադրվել է։
Յուրի Ուսաչովը 2001 թվականին նվեր է ստացել ամերիկյան «RadioShack Corp» ընկերության արտադրանքը։
2001 թվականին «Pizza Hut»-ը պիցցա է ուղարկել Միջազգային տիեզերակայան։
Տիեզերագնաց Սերգեյ Կրիկալևի ֆիլմի գովազդային հոլովակը օգտագործվել է 2005 թվականին ճապոնական «Nissin» «Cup Noodle No Border» ընկերության կողմից։
2014 թվականին «Pizza Hut»-ի լոգոն տեղադրվել է ռուսական «Պրոտոն» հրթիռի վրա։
«Toshiba»-ն, «Innovation Labs»-ը, «KFC»-ն և այլ ընկերություններ իրենց արտադրանքն ուղարկել են ստրատոսֆերա։
2006 թվականին չիպսերի գովազդը հեռարձակվել է տիեզերք։


== Իրավական կողմ ==
Միջազգային պայմանագրերի համաձայն՝ տիեզերքում թույլատրվում է ցանկացած առևտրային գործունեություն, որը չի վնասում մարդկանց և կապված չէ զենքի և ռազմական գործողությունների հնարավորության հետ։


== Նախագծեր ==
Գովազդային առաջարկներ տեղադրելու գաղափարն առաջարկել է ամերիկյան «Space Marketing Inc.» ստարտափը 1990-ականների սկզբին, սակայն չի իրականացվել։ 2016 թվականին ձեռնարկատեր Անտոն Օսովսկին գործարկել է «Avant Space» ստարտափը՝ տիեզերական գովազդ տեղադրելու համար։ 2019 թվականին պատրաստ էր «CubeSat 16U» հարթակի վրա հիմնված արբանյակի նախատիպը, որը երեկոյան երկնքում կկարողանա գծագրերի տեսքով գովազդել։ «Avant Space»-ը մտադիր է առաջիկա տարիներին արբանյակներ ուղարկել Երկրի ուղեծիր, որոնց օգնությամբ տարբեր ապրանքանիշերի խորհրդանիշները կցուցադրվեն քաղաքների վրայով «թռչելիս»։


== Քննադատություն ==
Տիեզերքի խաղաղ օգտագործման հարցերով ՄԱԿ-ի կոմիտեն 2001 թվականի զեկույցում անվանել է տիեզերական գովազդի գաղափարը «ավերիչ առաջարկ», որը կխանգարի «ամենաաստղագիտական ​​դիտարկումներին»։ Աշխարհի գիտնականները նշում են, որ «օրական մոտ 10000 տիեզերական աղբ» անցնում է երկրագնդի մթնոլորտով, ուստի տիեզերական աղբն արդեն բավականին լուրջ խնդիր է։


== Ծանոթագրություններ ==
Գահ

Գահ (թարգմանաբար պարսկերենից նշանակում է «նստելու տեղ», «բազմոց», «աթոռ» և ալյն)
1. Աշխարհիկ կամ հոգևոր իշխանություն խորհրդանշող բազկաթոռ։ Միապետները, իշխանները, հոգևոր առաջնորդները ընդունելություններն ու հանդիսավոր այլ արարողություններ կատարել են գահասենյակում՝ բազմած աստիճաններով բարձրացող գահին։ Շքեղությամբ ու ճոխությամբ աչքի են ընկել հատկապես թագավորական գահերը, որոնք քանդակվել են իշխանություն և հզորություն խորհրդանշող պատկերներով, ընդելուզվել ոսկե, արծաթե զարդերով, թանկարժեք քարերով։ Եզակի նմուշ է հայ վարպետների կերտած ադամանդակուռ գահը («Ալմսատե գահ»), որը 1660 թ.-ին Սպահանի հայ վաճառականները, ի նշան բարեկամության, նվիրել են ռուսական Ալեքսեյ Միխայլովիչ ցարին։
2. Վաղ միջնադարյան Հայաստանում գահ է կոչվել նաև այն տեղը (բարձ), որը հատկացվել է նախարարներին՝ արքունիքում հանդիսավոր ընդունելությունների, խնջույքների ժամանակ (սահմանված էր Գահնամակ կոչվող հատուկ փաստաթղթով)։ Տարբեր պատճառներով թագավորը կարող էր զրկել նախարարին գահից, կամ այն իջեցնել։ Նույն կերպ կարող էր բարձրացվել գահը։ Գահով սահմանված կարգը խստիվ պահպանվում էր, իսկ նախարարները նախանձախնդիր էին իրենց գահերի պահպանման կամ բարձրացման հարցերում։ Եղիշեն, երբ բերում է ցուցակ ուխտապահ նախարարների, որոնք Վարդան Մամիկոնյանի հետ միացան քրիստոնեությունը պաշտպանելու համար, չնայելով, որ Վարդանն իր պաշտելի հերոսն է, որ նա առաջնորդն է ապստամբության գործում, որ նա բոլոր հայ զորքերի սպարապետն է՝ այնուամենայնիվ նախարարների ցուցակում նրա անունը դնում է երրորդ տեղում՝ առաջին երկու տեղում նշանակելով Արծրունյաց և Խորխոռունյաց իշխաններին, որովհետև նրանք գահով ավագ էին։ Ստեփանոս Օրբելյանը պատմում է, թե Սյունյաց Անդովկ իշխանը պարսից արքունիքում վիրավորանք կրելով նրանով, որ Շապուհը նրան տասնչորսերորդ գահը տվեց հայ նախարարների շարքում՝ դառնացած կերակրի ձեռք չտվեց, և երբ Շապուհը պատերազմի գնաց՝ նա իր զորքերով վրեժխնդրության համար ավերեց նրա ապարանքը, ավար առավ նրա գանձերը և հեռացավ հույների մոտ։


== Աղբյուր ==
Հայկական համառոտ հանրագիտարան. Հատոր 1, 1990


== Ծանոթագրություններ ==
Տուր (գյուղ, Ռատնովի շրջան)

Անվան այլ կիրառումների համար տե՛ս՝ Տուր (այլ կիրառումներ)Տուր (ուկրաիներեն՝ Тур), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Տուր գյուղում բնակվում էր 2 264 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մհեր Սեդրակյան

Մհեր Դավթի Սեդրակյան (հունիսի 8, 1951(1951-06-08), Երևան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Մհեր Սեդրակյանը ծնվել է 1951 թվականի հունիսի 8-ին Երևանում։ 1973 թվականին ավարտել է Տնտեսական գիտելիքների երկամյա հասարակական համալսարանի ընդհանուր տնտեսագիտական ֆակուլտետը, 1975 թվականին` Ֆիզիկական կուլտուրայի հայկական պետական ինստիտուտը, իսկ 1997 թվականին ավարտել է «Վարդանանց» համալսարանը։ Ստացել է  ըմբշամարտի մարզչի, ֆիզիկական դաստիարակության դասատուի և իրավաբանի որակավորումը։ 1975-1981, 1986-1988 թվականներին աշխատել է Երևանի մոդելային կոշիկի ֆաբրիկայում, իսկ 1981-1983 թվականներիին` «Մասիս» արտադրական միավորման մոդելային կոշիկի ֆաբրիկայում։ 1988-1989 թվականներին Երևանի հրուշակեղենի-մակարոնի կոմբինատում եղել է գլխավոր մասնագետ։ 1989-1995 թվականներին աշխատել  է «Դավիթ-84» կոոպերատիվում։ 1999 թվականին ընտրվել, 2002 և 2005 թվականներին վերընտրվել է Երևանի Էրեբունի համայնքի ղեկավար։ 1995-1999 թվականներին եղել է Ազգային ժողովի պատգամավոր (թիվ 15 ընտրատարածք)։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ Եղել է Ազգային Ժողովի «Բարեփոխումներ» պատգամավորական խմբի անդամ։ Ոչ մի կուսակցության չի պատկանում։
2012 թվականի մայիսի 6-ին ընտրվել է Ազգային Ժողովի պատգամավոր է ընտրվել թիվ 13 ընտրատարածքից։


== Անձնական կյանք ==
Ամուսնացած է, ունի երեք զավակ։ Որդին՝ Դավիթ Սեդրակյանը եղել է քաղաքական գործիչ։


== Պարգևներ ==
1996 թվականին պարգևատրվել է «Մայրական երախտագիտություն» (ԼՂՀ), 2004 թվականին պարգևատրվել է ՀՀ ՊՆ «Անդրանիկ Օզանյան», 2006 թվականին «Անանիա Շիրակացի», 2012 թվականին «Ազատագրում»  ՀԿ կողմից` «Հաղթանակ», 2012 թվականին ռուսական «Հայրենիքի պաշտպան» մեդալներով։ 2008 թվականին արժանացել է «Լավ աշխատող համայնքի ղեկավար» ոսկե մեդալին։


== Ծանոթագրություններ ==
Սեմպիոնե այգի

Սեմպիոնե (իտալերեն՝ Parco Sempione, գտնվում է Միլանի կենտրոնում։ Այգուն յուրահատուկ գրավչություն են պարգևում Պալազո դել Արտեն (Palazzo del Arte), որն ապահովում է դեկորատիվ արվեստի ցուցահանդեսներ, ինչպես նաև Խաղաղության կամարը, որը ստեղծվել է Նապոլեոնի կողմից 1807 թվականին՝  Միլան հաղթական մուտք գործելու համար։


== Պատմություն ==
Սեմպիոնե այգին կառուցվել է 1893 թվականին։ Նախկինում այդ վայրում գտնվում էր բնակավայրի ուսումնական կենտրոնը։ Իշխանությունների որոշմամբ Հաղթական կամարի և ամրոցի միջև եղած 50 հեկտարը վերածվեց զբոսայգու, որն ընդամենը երեք տարվա ընթացքում տարածվեց Սֆորցա ամրոցի շուրջը։ 
Միլանի բնակչության համար այգին դարձավ ազատ ժամանցի և արվեստի գործերի ցուցադրման հիմնական կենտրոն։ 1894 թվականին ազգային ցուցահանդեսներին միավորվեցին միջազգային շատ ցուցահանդեսներ։ 1906 թվականին այգում կազմակերպվեց Համաշխարհային ցուցահանդեսը, որը շարունակվեց ապրիլի 28-ից մինչև հոկտեմբերի 31-ը։ Ցուցահանդեսի թեման՝ «Ծովային և ցամաքային տրանսպորտ»։ Ցուցահանդեսի անցկացումը նվիրված է եղել Փարիզ-Միլան երկաթգծի շահագործմանն ու 1906 թվականի մայիսին Ալպերում Սիմպլոն թունելի բացմանը։ Թունելը իրար է կապում Իտալիայի Լա Բրիգ  և Շվեյցարիայի Դոմոդոսոլա քույր քաղաքները։
Ցուցահանդեսը կազմակերպվել է միաժամանակ Սեմպիոնե զբոսայգում և Բանակի հրապարակում (իտալերեն՝ Piazza d'Armi) և հյուրընկալել է գեղարվեստական ցուցադրում՝ արդյունաբերական և տեխնիկական ցուցանմուշներ։ Ցուցահանդեսին մասնակցել են Արևմտյան Եվրոպայի շատ երկրներ, ինչպես նաև Չինաստանը, Ճապոնիան, Թուրքիան, ԱՄՆ-ը, Կանադան և Հարավաֆրիկյան պետությունները։
Ցուցահանդեսն ունեցել է շուրջ 10 միլիոն այցելու և զբաղեցրել է 250 ակր տարածք։
1954 թվականին X Triennale-ի կապակցությամբ այգու ներսում կառուցվեցին երկու տաղավարներ, որոնք սկզբում օգտագործվել են որպես գրադարան, իսկ միջոցառման ավարտին դարձավ Բիանկո բար («Bar Bianco»)։
1996 թվականին քաղաքային ադմինիստրացիան որոշեց իրականացնել այգու, ամրոցի և Պիացցա Սեմպիոնեի ընդհանուր վերականգնումը։ Վերականգնվեցին  ճանապարհները, այգու նոր պարիսպը և ողջ բուսական աշխարհը։ Վերջին տարիներին այգուն կից բացատը դարձել է տարբեր տեսակի շարունակական ցուցահանդեսների վայր։ 2011 թվականի հունվարին այգին յուրօրինակ վայր դարձավ դահուկավազքի աշխարհի գավաթի խաղարկության համար՝ օրացույցի վերջին սպրինտ իրադարձությունը (անհատական ​​և՛ տղամարդկանց, և՛ կանանց փոխանցումավազք), որին մասնակցում էին շուրջ հարյուր քառասուն մարզիկներ.:


== Պատկերասրահ ==

		
		
		
		
		


== Տես նաև ==
Համաշխարհային ցուցահանդես (2015)
Համաշխարհային ցուցահանդես


== Ծանցանկ ==


== Արտաքին հղումներ ==
«A Milano wireless gratis per il Parco Sempione»։ www.macitynet.it (իտալերեն)։ Արխիվացված է օրիգինալից 2018-07-13-ին։ Վերցված է 2018-07-13
Սպեցե

Սպեցե (հուն․՝ Σπέτσες, հին հունարեն՝ ἡ Σπέτσαι), Արգոլիկոս ծոցի սկզբնամասում գտնվող հունական կղզի, Արգոլիդի հարավային ծայրամասից 2,5 և Պիրեյոսից 40 կմ հեռավորության վրա։ Կղզին երբեմն կապվում է Սարոնիկական կղզիների խմբին։ Հին ժամանականերում կղզին հայտնի էր Պիտիուսա (հուն․՝ Πιτυούσσα՝ «սոճուտ») անվամբ․ այս անվանումը նա ստացել է սոճու անտառների շնորհիվ, որոնք, չնայած գարուն-ամառ ժամանակահատվածում հաճախակի բռնկվող հրդեհներին, ծածակում են այդ տարածքի բավականաչափ մասը։ Բնակչությունը 4027 բնակիչ է՝ ըստ 2011 թվականի հաշվառման։ Կղզու տարածքը 20,263 կմ² է։


== Աշխարհագրություն ==
Ձվաձև կղզու ռելեյֆը՝ համեմատաբար թեք բլուրներ են, որոնցից ամենաբարձրը տեղակայված է Սպեցեի կենտրոնում և կրում է Եղիա մարգարեի անունը։ Սպեցեից հարավ-արևելքում տեղակայված է կանաչապատ փոքրիկ կղզին՝ Սպեցոպուլան, որն այժմ մասնավոր սեփականություն է։


== Պատմություն ==
Հնագիտական պեղումների տվյալները ցույց են տալիս, որ մարդիկ բնակեցրել են կղզին ոչ ուշ, քան վաղ բրոնզեդարում։ XV դարի երկրորդ կեսին կղզի գաղթեցին արվանիտների բավականաչափ քանակ, ովքեր հետագայում խառնվել են կղզու հունական բնակչությանը։ Ներկա ժամանակում բնակչության մեծամասնությունը ապրում է կղզու գլխավոր և միակ համանուն  քաղաքում։ Սպեցեի բնակիչները Իդրա կղզու բնակիչների հետ ակտիվ մասնակցություն ունեցան 1821 թվականի Հեղափոխությունում և կրեցին մեծ կորուստներ։ Մինչև այդ պատերազմը կղզու բնակչությունը կազմված էր 15 հազարից ավել բնակչից։ Սպեցիացիները կավ նավաստիներ են, զբաղվում են նավաշինությամբ և ծովային սպունգների արդյունահանությամբ։


== Սպեցե համայնք ==
Սպեցե համայնքը մտնում է կղզու ծայրամասային միավորման մեջ, Ատտիկա պերիֆերիայում։ Համայնքը իր մեջ ընդգրկում է Սպեցե, Վելոպուլա և Սպեցոպուլա կղզիները։ Համայնքի բնակչությունը 4027 բնակիչ է՝ ըստ 2011 թվականի հաշվառման։ Համայնքի տարածքը՝ 27,121 կմ², խտությունը՝ 148,48 մարդ/կմ²։
2014 թվականի տեղի ընտրություններում համայնքի ղեկավար ընտրվեց Պանայոտիս Լիրակիսը (Παναγιώτης Λυράκης)։
Սպեցե համայնքը ստեղծվել է 1934 թվականին, երբ Սպեցեի համախմբակցությունը ճամաչվեց որպես համայնք։


== Բնակչություն ==


== Իրադարձություններ ==
Ամեն տարի սեպտեմբերին տեղի է ունենում մեկ շաբաթյա «Արմատա» փառատոնը՝ ի հիշատակ 1822 թվականին Սպեցեի մոտ տեղի ունեցած պատերազմում օսմանական նավատորմի դեմ հունական նավատորմի տարած հաղթանակի, ինչը փրկել է կղզին թուրքերի ջախջախումից։


== Սպեցեն գրականությունում ==
Սպեցեն դարձավ Ֆրակսոս («ցանակապատների կղզի») կղզու նախատիպը, որտեղ իրականանում են Ջոն Ֆաուլզի հայտնի «Կախարդը» վեպի իրադարձությունները։ Գրողը դասավանդել է մասնավոր դպրոցում, որը տեղակայված էր Սպեցեում և իր գիրք է տեղափոխել կղզու՝ 1950-ական թվականների կյանքը։


== Հայտնի մարդիկ և բնակիչներ ==
Լասկաինա Բուբուլինա (1771—1825 թվականներ) - 1821-1829 թվականներին Հունաստանի անկախության պատերազմի հերոսուհի, Ռուսական նավատորմի միակ կին ծովակալը։
Գեորգիս Պանու (1770—1863թվականներ) - հույն հեղափոխական կապիտան և Հունական հեղափոխության ծովակալ։
2013 թվականի մայիսից կղզում մշտական բնակություն է հաստատել Հունաստանի Գյուկսբուրգ դինաստիայի վերջին թագավորը՝ Կոստանտինոս II:


== Ծանոթագրություններ ==


== Գրանակություն ==
«Спецция, остров в Греции»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կոնգոյի ցեղասպանություն

Կոնգոյի ցեղասպանություն, մարդկության դեմ կատարված հանցագործություն, որը իրականացվել է Կոնգոյում Բելգիայի թագավոր Լեոպոլդ II-ի հրահանգով 1884-1908 թվականներին։
1865 թվականին Բելգիան սահմանադրական միապետություն էր, երկիրը ղեկավարում էր խորհրդարանը։ Լեոպոլդը թագադրվելուց հետո սկսեց կապ հաստատել Բելգիայի գաղութային իշխանության հետ՝ փորձելով խորհրդարանին համոզել ակտիվորեն ուսումնասիրել Աֆրիկայի և Ասիայի հողերը։ Սակայն խորհրդարանը անտարբերության մատնեց թագավորի հորդորը, բայց նա որոշեց ամեն գնով այնտեղ հաստատել իր գաղութատիրական տերությունը։


== Լեոպոլդի գործունեությունը ==
1876 թվականին Բրյուսելում կայացած միջազգային համաժողովում որոշվեց ստեղծել բարեգործական ընկերություն Կոնգոյի բնակչությանը օգնելու համար, որի ղեկավարը պետք է լիներ Լեոպոլդը։ Տվյալ կազմակերպության հիմնական խնդիրն էր պայքարել Կոնգոյում կատարվող ստրկավաճառության դեմ։ Արդյունքը եղավ «Միջազգային Աֆրիկական ասոցիացիա»։ Լեոպոլդը, մի շարք բարեգործություններ կատարելով, ամրապնդեց իր անունը որպես բարերար և Աֆրիկացիների բարեկամ։
1884-1885 թվականներին Լեոպոլդը Բելգայում հրավիրում է եվրապական պետությունների խորհրդաժողով, որպեսզի քննարկեն Կենտրանական Աֆրիկայի տարածքների բաժանումը։ Շնորհիվ հմուտ ինտրիգների Լեոպոլդին հաջողվում է ստանալ հող 2, 3 մլն․ քառակուսի հող Կոնգոյի հարավային ափին և այնտեղ հիմնել «Կոնգոյի ազատ պետությունը»։ Ըստ Բեռլինի պայմանագրի՝ նա պարտավորվել է ստեղծել բարեկեցություն տեղական բնակչության համար, բարելավվել բարոյական և նյութական պայմանները բնակչության կյանքում, պայքարել ստրուկների առևտրի դեմ, խթանել աշխատանքը և խթանել ազատ առևտուրը տարածաշրջանում։
Թագավորի նոր ունեցվածքը 76 անգամ ավելի մեծ էր, քան Բելգիայում։ Կոնգոյի միլիոնավոր բնակչությանը վերահսկողության տակ պահելու համար օգտագործվում էր այսպես կոչված «Սոցիալական ուժեր» (անգլ.՝ Force publique)՝ մասնավոր բանակ, այն պատվիրվել էր եվրոպական աշխատակիցների կողմից։


== Հետևանքներ ==
Լեոպոլդի հարստության հիմքը դարձել էր բնական կաուչուկի և փղոսկրի արտահանումը։ Աշխատանքային պայմանները անտանելի էին։ Հարյուր հազարավոր մարդիկ մահացան սովից և համաճարակներից։ Հաճախ, որպեսզի ստիպի տեղացիներին աշխատել, կանանց պատանդ էր վերցրել և կալանքի ժամանակ կտտանքների ենթարկել։
Սպանվածների դիերը տեսնելով՝ շատերը խեղաթյուրվում էին։ «Սոցիալական ուժերը» հակախռովարարության գործողությունների համար բերում էին կտրված ձեռքեր զոհվածների։ Հետագայում կատարվեցին լուսանկարներ ավերված գյուղերի և այլանդակված աֆրիկացիների, այդ թվում `կանանց և երեխաների, որոնք ցուցադրվել են աշխարհում, որոնք ունեցել են մեծ ազդեցություն հասարակական կարծիքի ձևավորման և արտահայտման համար, որը գտնվում ճնշման տակ 1908 թվականին, Թագավորը ստիպված է եղել վաճառել իր ունեցվածքը, ինչպես նար ​​Բելգիայի իր կալվածքները։
Ճշգրիտ զոհերի թիվը Կոնգոյի հայտնի չէ, սակայն փորձագետները համաձայն են, որ 20 տարվա ընթացքում բնակչությունը Կոնգոյի կրճատվել էր։ Թվերը տատանվում է երեք տասնյակ մինչև բնակչության ուղիղ կեսը։
Մինչև այսօր չի ճանաչվել Կոնգոյի ցեղասպանությունը, այն նույնիսկ չի պիտակվել որպես ցեղասպանություն թեև պատմաբանները ունեին բազմաթիվ ապացույցներ։


== Ծանոթագրություններ ==
DJ Dlee

DJ Dlee (իսկական անունը՝ Ալեքսեյ Տագանցև, ռուս.` Алексе́й Оле́гович Тага́нцев, մարտի 2, 1975(1975-03-02), Մոսկվա, ԽՍՀՄ - հուլիսի 12, 2009(2009-07-12), Մոսկվայի մարզ, Ռուսաստան), ռուս երաժշտական պրոդյուսեր և ԴիՋեյ։ Աշխատել է հիմնականում Հիփ հոփ և Ռիթմ ընդ բլյուզ ժանրերում։
Նա հանդիսանում է «ЛИГА'MIX» երգի միքսթեյփի հեղինակը։ «Movida Corona 2004» ԴիՋեյների մրցույթոյւմ զբաղեցրել է առաջին հորիզոնականը։ Հանդիսացել է «ՅուԳը» ԴիՋեյ խմբի հիմնադիրը և գլխավոր ԴիՋեյը։ Հետագայում համագործակցել է «VIP77» խմբի հետ։ Այդ ժամանակ «VIP77» խմբի կազմում էին Տիմատին, MC Walter-ը, Pashu-ն և այլք։ Մահացել է 2009 թվականին ավտովթարի պատճառով։


== Մահը ==
2009 թվականի հուլիսի 12-ի երեկոյան Ալեքսեյը եղել է «Suzuki Grand Vitara» ավտոմեքենայի ղեկին, նրա մեջ է մխրճվել մի «Mercedes» մակնիշի ավտոմեքենա և նա տեղում մահացել է։


== Դատավարությունը ==
2009 թվականի դեկտեմբերի 4-ին Օդինցովյան դատարանում տեղի է ունեցել դատավարությունը, ըստ որի «Mercedes»-ի վարորդը դատապարտվել է 3 տարի 6 ամիս բանտարկության։


== Սկավառակագրություն ==
2004 - Moscow Finest DJs
2004 - DJ Dlee «R&B Summer Session», 2004
2004 - DJ Dlee «Blazin’ Hip-Hop and R&B in da mix vol. 1», 2004
2004 - DJ Dlee «Blazin’ Hip-Hop and R&B in da mix vol. 2», 2004
2005 - Dancehall Ragga Hip-Hop Re:Mix
2006 - Black Star
2009 - Get Money (միքսթեյփ)
2009 - ЛИГА'MIX


== Արտաքին հղումներ ==
Պաշտոնական կայք
Կայքէջը Myspace-ում
Պատկերասրահ Archived 2009-08-15 at the Wayback Machine.
DJ Dlee-ի մահը Archived 2009-08-05 at the Wayback Machine.
DJ Dlee-ի հարցազրույցը Rap.Ru-ում Archived 2009-08-05 at the Wayback Machine.
9 (մուլտֆիլմ, 2005)

«9», ֆանտաստիկ ժանրի կարճամետրաժ համակարգչային անիմացիոն ֆիլմ, որի ռեժիսորը Շեյն Էքերն է։ Ֆիլմի ժանրը քննադատների կողմից բնորոշվել է որպես սթիթ, որն առաջին անգամ ցուցադրվել է 2005 թվականին։ Մուլտֆիլմը հիմք է ծառայել «9» լիամետրաժ ֆիլմի համար, որի համաշխարհային պրեմիերան կայացել է 2009 թվականի օգոստոսի 19-ին։


== Սյուժե ==
Զուգահեռ իրականության կողմից ավերված հետապոկալիպտիկ աշխարհում լաթե «կենդանի» տիկնիկների վերջին ներկայացուցիչները ողջ մնալու համար պայքարում են մեխանիկական գիտակից կենդանիների դեմ, որոնք հարձակվում են տիկնիկների վրա և գողանում նրանց «հոգիները» գաղտնի գտածոյի օգնությամբ։ «9» անունով գլխավոր հերոսն ազատում է զոհված ցեղակիցների «հոգիները»` սպանելով կենդանիներից մեկին և տիրելով նրա գտածոյին։ Տիկնիկներն իրար հետ շփվում են ժեստերով, քանի որ չեն կարողանում խոսել։


== Նկարահանող խումբ ==
Ռեժիսոր, սցենարի հեղինակ, անիմատոր` Շեյն Էքեր
Երաժշտությունը` Earganic
Երաժշտական ձևավորումը` Դեյվիդ Սթեինուդել


== Մրցանակներ և առաջադրումներ ==
Մրցանակներ

Student Academy Awards(անգլ.) — Ոսկե մրցանակ լավագույն անիմացիայի համար։
SIGGRAPH — Լավագույն ցուցադրություն։
Animex(անգլ.) — Առաջին մրցանակ` կերպարների 3D անիմացիայի համար։
Academy of Television Arts & Sciences(անգլ.) — Առաջին մրցանակ «Ոչ ավանդատական անիմացիա» անվանակարգում։
Florida Film Festival, Newport Beach Film Festival — Լավագույն կարճամետրաժ մուլտֆիլմ։Առաջադրում

2006 — Օսկար մրցանակի առաջադրում` լավագույն կարճամետրաժ ֆիլմ անվանակարգում։


== Հետաքրքիր փաստեր ==
Հեղինակի խոստովանությամբ` ֆիլմի դիզայնն արվել է Յան Շվանկմաերի, Կուեյ եղբայրների աշխատանքների և Լաունշտեյն եղբայրների ստեղծագործության ազդեցությամբ։
Ֆիլմի արտադրության վրա ծախսվել է չորս տարի և վեց ամիս։ Էքերը ֆիլմի ստեղծման վրա աշխատել է իր տնային համակարգչով, աշխատանքից ազատ ժամերին։
Ֆիլմն ստեղծելու ընթացքում Շեյնն օգտագործել է Maya 1.5-5.5 ծրագիրը պատկերների ստեղծելու, Adobe Photoshop-ը` տեքստուրա պատրաստելու, Adobe After Effects-ը` կոմպոզիցիայի և Adobe Premiere Pro ծրագիրը` մոնտաժի համար։
Դրվագներից մեկում մուլտֆիլմի հերոսները հանում են սեղանի լուսամփոփի լամպը, որը հիշեցնում է Փիքսար անիմացիոն ստուդիայի կողմից օգտագործված Լյուքսո կրտսերի ջահը։


== Ծանոթագրություններ ==


== Արտաքին հղումներ ==
Shane Acker պաշտոնական կայք
Earganic
9(անգլ.) ֆիլմը Internet Movie Database կայքում ռեյտինգ-10|8.1
Ռոբերտ Զիլճյան

Ռոբերտ Զիլճյան (հուլիսի 14, 1923(1923-07-14), Բոստոն, ԱՄՆ - մարտի 28, 2013(2013-03-28), Բրանսուիկ, Քամբերլենդ շրջան, Մեն, ԱՄՆ), Սեբյան ընկերության հիմնադիր։ Սեբյան ընկերությունը ծնծղաներ արտադրող համաշխարհային խոշորագույն ընկերություններից մեկն է։


== Կենսագրություն և ընկերություն ==
Զիլճյանը ծնվել է Բոստոնում, Մասաչուսեթս, հայկական Զիլճյան ընտանիքում, ովքեր ծնծղաներ պատրաստելու տեխնոլոգիան բերել են Ստամբուլից, Թուրքիա ԱՄՆ ազգությամբ հայ Ավետիս Զիճյանի կողմից, և այն փոխանցել են ընտանիքի անդամների հաջորդ սերունդներին։
Ուկիին

Ուկիին  (ռուս.՝ Укиин), գետ Կամչատկայի երկրամասի, հյուսիս-արևելյան մասում։ Գետի երկարությունը 10 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Օլյուտորսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թուրքիայի զինանշան

Թուրքիայի պետական համակարգի առանձնահատկություններից մեկն այն է, որ երկիրը չունի պաշտոնապես ճանաչված պետական զինանշան։ Զինանշանի փոխարեն կիրառվում է կիսապաշտոնական նշանը՝ կարմիր օվալը, որում պատկերված են կիսալուսինը և աստղը՝ Թուրքիայի դրոշի պատկերները, միայն մի տարբերությամբ, նրանք ուղղված են դեպի վեր, որի վերին մասում թուրքերենով գրված է «Թուրքիայի Հանրապետություն»։ Թուրքական անձնագրերի վրա ուղղակի պատկերված են կիսալուսինը և աստղը, ինչպես պետական դրոշի վրա։


== Տուրիզմ ==
Թուրքիայի տուրիզմի և մշակույթի նախարարությունը օգտագործում է գորդյան հանգույցի մոդեռնացված տարբերակը, որպես իր էմբլեմ։ Գոյություն ունի նաև վարդակակաչի մոդեռնացված էմբլեմը, որը կիրառվում է գովազդատուրիստական նպատակներով։


== 1925 թվականի մրցույթը ==
1925 թվականին Թուրքիայի կրթության նախարարության (Maarif Vekaleti, ներկայումս Eğitim Bakanlığı) կողմից հայտարարվեց մրցույթ՝ «ազգային զինանշանի լավագույն տարբերակ» խորագրով։ Հաղթող ճանաչվեց Նամիկ Իսմայիլ բեյի առաջ քաղած տարբերակը, որի վրա պատկերված էր գայլը` թուրքերի ծագումնաբանական հիմքը` ըստ ավանդության, աստղ, կիսալուսին, և այս ամենը կարմիր ֆոնի վրա։ Սակայն այն պետական զինանշանի կարգավիճակ չստացավ։ 


== Օսմանյան կայսրության զինանշանը ==

Ներկայիս Թուրքիայի ազգային նշանները կրում են Օսմանյան կայսրության ազդեցությունը։ Օսմանյան կայսրության զինանշանը հաստատվել է Աբդուլ Համիդ II սուլթանի կողմից 1882 թվականի ապրիլի 17-ին։


== Ծանոթագրություններ ==
Բադ Յոլ

Բադ Յոլ (ռուս.՝ Бадь-Ёль), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Լոպ Յու գետի աջ ափին՝ 6 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018426
Կոդը ըստ հիդրոլոգիական հետազոտության (ՌԴ) — 103001842
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չամուչու

Չամուչու, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրյույեր սյուր Ֆեր

Բրյույեր սյուր Ֆեր (ֆր.՝ Bruyères-sur-Fère), Ֆրանսիայում գտնվող համայնքն, մտնում է Պիկարդիա երկրամասի մեջ։ Համայնքի շրջանն է հանդիսանում Էնա գավառը։ Մտնում է Ֆեր ան Տարդենուա համայնքի մեջ։ Համայնքի երկրորդ շրջանն է համարվում Շատո Տերին։
Համայնքի INSEE ծածկագիրն է 02127։


== Բնակչություն ==
Համայնքի բնակչությունը ըստ 2011 թվականի մարդահամարի տվյալներով կազմել է 206 մարդ։


== Տնտեսություն ==
2010 թվականին միջինը 128 մարդկանցից (15—64 տարեկան) 85-ը եղել են առավել ակտիվ տնտեսվարողներ, 43-ը եղել են ոչ ակտիվ (ակտիվության ցուցանիշը — 66,4 %, 1999 թվականին եղել է 60,6 %)։ 85 ակտիվ քաղաքացիներից 78-ը աշխատել են տարբեր ձեռնարկություններում (46 տղա և 32 կին), անաշխատունակ մարդկանց թիվը կազմել է 7 մարդ (4 տղա և 3 կին)։ Միջինը 46 ոչ ակտիվ մարդկանցից 11-ը եղել են կամ աշակերտ կամ էլ ուսանող, 11-ը եղել են թոշակառու, իսկ մնացած 21-ը եղել են պասիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Բրյույեր սյուր Ֆեր (ֆր.)


== Ծանոթագրություններ ==
Prime World

Prime World (հայերեն` Այգաբաց Աշխարհ), դերակատարման ռազմավարություն ԲԱՃԱ տարրերով։
Խաղացողը ստանձնում է Տիրոջ դերը, ով հավաքագրում է հերոսներին։ Իր ամրոցում Տերը շենքեր է կառուցում, աշխատանքի է ընդունում և բարելավում հերոսներին և նրանց համար արտադրում «տաղանդների» ամենաարդյունավետ հավաքածուն։ Ճակատամարտում նա վերահսկում է հերոսներից մեկին, թիմում այլ խաղացողների հետ կռվում է թիմի դեմ կամ ընկերների հետ հրեշների (չուդների) դեմ և, երբ ստանում է պրիմ, ակտիվացնում է ամրոցում ընտրված «տաղանդները»։
2021 թվականի մարտի 31-ին խաղի սերվերներն անջատվեցին։.


== Խաղի ռեժիմներ ==
Ներկայումս Prime World-ն ունի մեկ հիմնական և վեց լրացուցիչ մարտական խաղի ռեժիմ։
Սահմանամերձ երկիրը, դասական MOBA ռեժիմ է։ Պայքար հատուկ 5v5 քարտեզի վրա Խաղի սկզբում հերոսները հայտնվում են իրենց բազայում։ Հենակետերը միացված են երեք ճանապարհներով, որոնց արանքում չեզոք հրեշներով բնակեցված անտառ է՝ այսպես կոչված Չուդը։ Ճանապարհները պաշտպանված են աշտարակներով։ Մեկ րոպե անց դաշնակից զորքերի ջոկատները սկսում են գործել ճանապարհների երկայնքով։ Նրանք դուրս են խաղացողի վերահսկողությունից։ Խաղի ընթացքում հերոսները աստիճանաբար մակարդակներ են ձեռք բերում և ավելի ու ավելի հզոր են դառնում։ Հերոսների խնդիրն է կոտրել թշնամու դիմադրությունը և ոչնչացնել թշնամու բազայի վրա գտնվող ամրոցը։ Բազայում կա նաև խաղահրապարակ, որն օգտագործելիս խաղացողներից մեկը կարող է խաղալ Zuma-ի նման մինի-խաղ՝ միաժամանակ դառնալով անխոցելի և խաղի ընթացքում ստանալով պտտվող իր թիմի համար։ Նույն մագաղաթները կարելի է գնել Forest Shop-ից 1000 Prime-ով։ Նաև ժամանակ առ ժամանակ քարտեզի վրա հայտնվում է օձ Գորինիչ վիշապը (11-րդ րոպեին, առաջին հայտնվելը), որի սպանությունը հսկայական բոնուս է բերում ամբողջ թիմին, բայց պահանջում է թիմի միանգամից մի քանի անդամների համատեղ գործողություններ։ . Խաղից վեց րոպե երեսուն վայրկյան հետո քարտեզի վրա հայտնվում է մինի-բոս՝ Բայուն կատուն։ Նրան սպանելու համար ամբողջ թիմին տրվում է 250 միավոր Prime։ Իր դիզայնով այն նման է DotA-ին մի շարք տարբերություններով, օրինակ՝ տերամորֆինգ, որն ազդում է խաղի վրա և այլն։ Այս ռեժիմում մարտերի միջին տևողությունը 25-40 րոպե է։ Հասանելի է նաև խաղ համակարգչային հակառակորդների դեմ, այսինքն՝ բոտերի։
Դրագոնվալդը, ճակատամարտ է հատուկ 4v4 քարտեզի վրա, ռեժիմ, որը միավորում է PvE-ն և PvP-ն։ Այն չունի մինի-խաղ և դուրս ցցված զորքեր, ուստի հերոսներին հավասարեցնելը հնարավոր է միայն հրեշի հետ մարտերում, որը հավասարապես բնակեցնում է ամբողջ քարտեզը։ Հենակետերի միջև ճանապարհը պաշտպանում է վիշապը՝ շատ ուժեղ հրեշ, որը կարող է հաղթել միայն ամբողջ թիմի համատեղ ջանքերով։ Երբ սպանվում է, այն ձու է գցում։ Եթե ձուն վերցնես, հայտնվում է հատուկ զինվոր՝ ադորնացիների պահապանն ու դոկտորների կոլոսը։ Այն կամաց-կամաց շարժվում է դեպի թշնամու գլխավոր հանքարդյունաբերական շենքը ամենակարճ ճանապարհով։ Մոտակա դաշնակիցը կիրառում է վահան, որը կլանում է վնասի 30%-ը։ Էֆեկտը կուտակային է, բայց չի գերազանցում 90%-ը։ Թշնամու շենքի վրա ձուն մինչև վերջ օգտագործելիս շենքը քանդվում է, ամբոխը մահանում է։ Այս ռեժիմում մարտերի միջին տևողությունը 15-20 րոպե է։


== Ծանոթագրություններ ==
Տոռեխոն դե Արդոս

Տոռեխոն դե Արդոս (իսպ.՝ Torrejón de Ardoz), քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Ալկալա շրջանի կազմի մեջ։
Զբաղեցնում է 32,49 քկմ տարածք։ Բնակչությունը - 118 441 մարդ 2010 թվականին։


== Արտաքին հղումներ ==
Պաշտոնական կայքը
Ayuntamiento de Torrejón de Ardoz
Historia de Torrejón de Ardoz (en pdf) Archived 2007-09-27 at the Wayback Machine.
Noticias de Torrejón de Ardoz
Portal informativo de Torrejón de Ardoz Archived 2009-02-12 at the Wayback Machine.
Guía de viajes a Torrejón de Ardoz
Torrejón de Ardoz en pueblos-espana.org Archived 2012-07-30 at the Wayback Machine.
Angelface Records, sello de Rap de Torrejon, 28850 4life Archived 2013-05-02 at the Wayback Machine.
Página web no oficial de la liga local de fútbol sala de Torrejón de Ardoz Archived 2010-05-14 at the Wayback Machine.
TorrejonProtesta.com Página web con protestas de vecinos de Torrejón de Ardoz Archived 2014-12-18 at the Wayback Machine.
Asómate a Torrejón Revista distribuida por la Agrupación Socialista de Torrejón de Ardoz Archived 2011-01-28 at the Wayback Machine.
Պալադին

Պալադին (լատ.՝ palātīnus)՝ հռոմեական և բյուզանդական արքունիքում բարձրագույն պալատական, զինվորական և քաղաքացիական պաշտոնների անվանումը բնութագրվում է որպես վերին դասի ասպետ` մոլեռանդորեն նվիրված որևէ գաղափարի կամ որևէ անձի։


== Դասական կերպարը ==

Միջնադարյան արևմտաեվրոպական գրականության մեջ պալադիններ էին անվանում ֆրանկների կայսր Կառլոս Մեծի և կելտերի առասպելական առաջնորդ Արթուր Արքայի կողմնակիցներին։ «Կլոր Սեղանի» շուրջ հավաքվող բոլոր ասպետները կոչվում էին պալադիններ։
Կառլոս Մեծի հայտնի պալադիններից են՝

Ժերին,
Այվեն, Իվեյնոմ, Օվեյն, Իվեյն Մեծ, Ուվեյն, նաև հայտնի «Առյուծի Ասպետ» մականունով,
Գերայնտ, հնարավոր է Ժերին,
Օբրի դե Գատինե, Օռլեանի կոմս,
Ռոլանդ։Արթուր Արքայի հայտնի առասպելական պալադիններից են՝

Լանսելոտ,
Գալահադ,
Քեյ,
Իվեյն,
Մորդրեդ,
Վալեանտ,
Բորս,
Ադրավեյն։Բացի այդ, հաճախ ցուցակի մեջ ներառում են ևս երեք պալադինների՝ Պարսիֆալ, Էրեկ, Գարետ։


== «Ֆենտեզի» կերպարը ==
Ֆենտեզի ժանրում այս բառը ձեռք է բերել մի քանի լրացուցիչ նշանակություններ։


=== Տարբերակումը ասպետից ===
Որպես կանոն պալադինը թագավորական արյուն ունի։ Նրա զենքը ու զրահը սովորաբար արտասովոր տեսք ունեն, ավելի որակով են պատրաստված, ունեն տարբեր նախշեր, նշանագրեր և ռունագրեր։


=== Պալադինը համակարգչային և սեղանի խաղերում ===
Համակարգչային և սեղանի խաղերում պալադին են անվանում աստծո կողմից շնորհված կախարդական կարողություններով օժտված ասպետներին, որոնք չունեն վասալներ, որպես կանոն, հետևում են բարի գաղափարներին և պայքարում են «Խավարի» ուժերի դեմ։
Պալադինը կարող է շնորհազրկվել։ Եթե նա պատվի ու խղճի հասկացություններին հակասող արարք կատարի, դավաճանի իր աստծուն և այլն, ապա կկորցնի իր կախարդական կարողությունները՝ դառնալով հասարակ մարտիկ սրով ու զրահով։ Շնորհազրկված պալադինը կարող է քավել իր մեղքը՝ կատարելով ինչ-որ հատուկ հերոսական արարք։


=== Պալադինը ֆենտեզիում ===
Չնայած ֆենտեզիի սիրահարների տևական հավատքին՝ գրողներն են առավել համապատասխան փորձագետներն այս հարցում՝ գերազանց իմանալով, որ պալադին դառնալ կառող է ամեն ոք՝ ի նկատի ունենալով «մեկին կամ մի բանի անսահման հացատարիմ էակ» սահմանումը։ Այսպես, եթե պալադինը նվիրված է «Լույսին», կամ նրա աստվածը կամ նվիրվածության օբյեկտը «Լույս» են քարոզում, ապա նրան «լուսավոր» են անվանում։ Իսկ եթե նա նվիրված է «Խավարին» կամ խավարի որևէ աստծու կամ օգյեկտի, ընդունված է անվանել «մութ»։
Ընդուված է, որ պալադինը աստվածների (կամ Աստծո) սիրելին է։ Նրանք սիրում են պալադինին և նրա աղոթքներին հատուկ ուշադրություն են դարձնում։ Անմնացորդ հավատացող պալադինը ընդունակ է աղոթքի միջոցով ստանալ իր աստվածության օգնությունը և միշտ զգում է Աստծո ձեռքն իր ուսին։


=== Զրահատեխնիկա ===
«Պալադին» է անվանվել ամերիկյան М109 ԻՀԿ-ի (ինքնագնաց հրետանային կայանք) մոդիֆիկացիան (M109A6 «Paladin»)։


== Ծանոթություն ==